A Bizottság 1395/93/EGK rendelete

(1993. június 4.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 1001/93/EGK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendeletre [2], és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, és amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és az e rendelettel megállapított jogoknak meg nem felelő kötelező érvényű tarifális felvilágosításokra a 2674/92/EGK rendelettel [3] módosított 3896/90/EGK bizottsági rendelet [4] 6. cikkének rendelkezései értelmében a jogosult még három hónapig hivatkozhasson, amennyiben a 1715/90/EGK bizottsági rendelet [5] 14. cikke (3) bekezdésének a) vagy b) pontja szerint kötelező érvényű szerződést kötött;

mivel az e rendeletben megállapított intézkedések összhangban vannak a Nómenklatúra Bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által közzétett és az e rendelettel megállapított jogoknak meg nem felelő kötelező érvényű tarifális felvilágosításokra a 3796/92/EGK rendelet 6. cikkének rendelkezései értelmében a jogosult még három hónapig hivatkozhat, amennyiben a 1715/90/EGK bizottsági rendelet 14. cikke (3) bekezdésének a) vagy b) pontja szerinti kötelező érvényű szerződést kötött.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. június 4-én.

a Bizottság részéről

Christiane Scrivener

a Bizottság tagja

[1] HL L 104., 1993.4.29., 28. o.

[2] HL L 256., 1987.9.7., 1. o.

[3] HL L 271., 1992.9.7., 5. o.

[4] HL L 365., 1990.12.28., 17. o.

[5] HL L 160., 1990.6.26., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

1 | 2 | 3 |

Teljesen megőrölt "mikronizált" rizs. A rizst hőkezelésnek vetették alá infravörös sugarak segítségével, amely miatt az nem eredményezi a keményítőtartalom gélesedését. | 10063092100630941006309610063098 | A besorolást a Kombinált Nómenklatúra 1. és 6. általános értelmezési szabályai, valamint a 1006, a ,100630 a 10063092, a 10063094, a 10063096 és a 10063098 KN-kód megfogalmazása határozzák meg. A hőkezelés túlságosan kevés ahhoz, hogy a rizsszemek struktúrája megváltozzon. A termék ezért nem tekinthető "egyéb módon megmunkáltnak" a 10. árucsoporthoz fűzött 1. b) megjegyzés, illetve "egyéb módon elkészítettnek" a 19. árucsoporthoz fűzött 4. megjegyzés alkalmazásában. (Lásd még a KN 10. árucsoportjához fűzött magyarázó megjegyzéseket, az általános rész második bekezdését, valamint a Harmonizált Rendszer 1006 vámtarifaszámhoz fűzött magyarázó megjegyzésének utolsó bekezdését.) |

--------------------------------------------------